《林大合招饮鳌峰亭同邵梦弼王重甫作》
明代·佘翔

汗漫相逢秋色深，兴来高阁共登临。云开睥睨群峰出，日隐松杉独鸟吟。

流水尊前调绿绮，寒花篱畔散黄金。婵娟一片城头月，相对狂歌思不禁。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。